stanford-oval/wikipedia huggingface dataset:
Willem Toet

| Willem Toet> Henkilötiedot |
| --- | --- |
Syntynyt: 29. maaliskuuta 1952 (ikä 72) Amsterdam, Alankomaat
Kansalaisuus:   Alankomaat
Willem Toet (s. 29. maaliskuuta 1952 Amsterdam) on alankomaalainen entinen Sauberin Formula 1 -tallin aerodynamiikkajohtaja. Toet työskenteli aerodynamiikkajohtajana BMW Sauberilla vuosina 2006–2009. Marraskuussa 2011 hän palasi takaisin samaan tehtävään Sauberilla, jossa hän työskenteli vuoteen 2015 saakka. Aiemmin hän on työskennellyt myös Benettonilla, Ferrarilla ja BAR:lla.
Willem Kes

Willem Kes
Willem Kes (16. helmikuuta 1856 Dordrecht, Alankomaat – 22. helmikuuta 1934 München, Saksa) oli alankomaalainen viulisti ja kapellimestari. Hän oli vuodesta 1888 Concertgebouw-orkesterin ensimmäinen pääkapellimestari. Sieltä hän siirtyi vuosiksi 1895–1898 Glasgow’hun Royal Scottish National Orchestran kapellimestariksi.
Kes opiskeli Leipzigissä, Brysselissä ja Berliinissä. Hänen työnsä Concertgebouw-orkesterissa oli menestyksekästä: hän perusti korkeatasoisen orkesterin, jolla oli ajanmukainen ohjelmisto, johon kuului muun muassa Wagnerin, Lisztin, Berliozin ja Richard Straussin teoksia.
Walter Moore

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Walter Andre Moore
Syntymäaika: 1. syyskuuta 1984 (ikä 40)
Syntymäpaikka: Georgetown, Guyana
Pelipaikka: puolustaja
Pituus: 185 cm
Paino: 71 kg
Seura
Seura: IFS
Seurat
| Vuodet | Seura | O | (M) |
| 2006 | North East Stars | 27 | (4) |
| 2007–2013 | Caledonia | 115 | (24) |
| 2010 | → Alpha United (laina) |  |  |
| 2011 | → Charlotte Eagles (laina) | 18 | (1) |
| 2013 | Vostok | 31 | (1) |
| 2014 | Astana-1964 | 6 | (0) |
| 2015–2017 | FF Jaro | 76 | (4) |
| 2018 | AC Oulu | 26 | (2) |
| 2019 | FF Jaro | 24 | (1) |
| 2020- | IFS | 12 | (21) |
Maajoukkue
| 2004–2016 | Guyana | 68 | (4) |
 Seurajoukkueuran tilastot kattavat vain kansalliset sarjat, päivitetty 27. lokakuuta 2018.
Walter Andre Moore (s. 1. syyskuuta 1984, Georgetown) on guyanalainen jalkapalloilija, joka pelaa puolustajana Ykkösen FF Jarossa. Moore on pelannut Veikkausliigassa FF Jaron riveissä 29 ottelua. Lisäksi hän on pelannut Trinidad ja Tobagon liigassa, Guyanan liigassa sekä Kazakstanin liigassa.
Moore on pelannut Guyanan A-maajoukkueessa yhteensä 68 maaottelua. Hän päätti maajoukkueuransa vuonna 2016.
Seurajoukkueet

Walter Mooren pelaajaura alkoi Trinidad ja Tobagon liigassa North East Starsin riveissä kaudella 2006. Moore siirtyi kaudeksi 2007 Trinidad ja Tobagon liigassa pelanneen Caledonian riveihin, jossa hän pelasi kauteen 2012–13 saakka. Vuonna 2010 Moore oli lainalla Guyanan liigan Alpha Unitedissa ja kaudella 2011 Yhdysvaltojen kolmostasolla USL:n Charlotte Eaglesissa. Moore pelasi vuosina 2007–2013 Caledonian riveissä yli 100 sarjaottelua.
Moore siirtyi kaudeksi 2013 Kazakstanin liigassa pelanneeseen FC Vostokiin. Moore pelasi 31 liigaottelua ja oli sivussa vain yhdestä sarjapelistä. Vostok jäi sarjassa toiseksi viimeiseksi ja tippui kauden päätteeksi Kazakstanin liigasta. Kaudella 2014 Moore pelasi Kazakstanin kakkostasolla Astana-1964:n riveissä.
Moore siirtyi kaudeksi 2015 Veikkausliigassa pelanneen FF Jaron riveihin. Moore debytoi Veikkausliigassa 12. huhtikuuta 2015 ottelussa FF Jaro–IFK Mariehamn. Moore pelasi kaudella 2015 yhteensä 29 liigaottelua, joissa teki kolme maalia. Jaro jäi kaudella 2015 Veikkausliigassa viimeiseksi ja joukkue putosi Ykköseen. Moore jatkoi Jaron luottopelaajana Ykkösessä. Hän pelasi kausina 2016–2017 yhteensä 47 Ykkösen ottelua.
Kaudeksi 2018 Moore siirtyi Ykkösen AC Ouluun, jossa hän pelasi 26 Ykkösen ottelua. Moore palasi takaisin FF Jaron riveihin kaudeksi 2019.
Maajoukkue

Walter Moore debytoi Guyanan A-maajoukkueessa vuonna 2004, ja hän kuului Guyanan maajoukkueeseen vuosina 2004–2016. Moore päätti maajoukkueuransa vuonna 2016. Hän pelasi yhteensä 68 maaottelua ja teki niissä neljä maalia.
Aiheesta muualla

Walter Moore Palloliiton sivuilla (Arkistoitu – Internet Archive)
Walter Moore Veikkausliigan sivuilla
Walter Moore Soccerwayn sivuilla
Wachovia

| Wachovia Corporation |
| --- | --- |

Tunnuslause:  Are You With Wachovia?
Yritysmuoto:  Julkinen osakeyhtiö
Osake:  NYSE: WB
ISIN:  US9299031024
Perustettu:  1781
Toimitusjohtaja:  Robert K. Steel
Kotipaikka:  Charlotte, Pohjois-Carolina, Yhdysvallat
Toimiala:  Liikepankki
Tuotteet:  Rahoituspalvelut, vakuutukset
Liikevaihto:   55,5 mrd. dollaria (2007)
Nettotulos:   6,3 mrd. dollaria (2007)
Tilikauden tulos:   -9.11 mrd. dollaria (Q2, 2008)
Henkilöstö:  120 000
Kotisivu:  Wachovia.com
Huomioitavaa:  Myytiin Wells Fargolle 1.1.2009
Infobox OKVirheellinen NIMI-arvo: 
Wachovia Corporation oli yksi Yhdysvaltain suurimmista pankkiketjuista. 30. kesäkuuta 2008 Wachovian varallisuus ylitti 800 miljardia dollaria. Subprime-kriisi ajoi kuitenkin pankin vaikeuksiin, ja lopulta se päätyi 1. tammikuuta 2009 Wells Fargon ostamaksi.
Historia

Wachovia-pankki perustettiin vuonna 1879 Pohjois-Carolinan osavaltion Winston-Salemissa. Siitä kasvoi yritysfuusioiden kautta yksi Yhdysvaltojen neljänneksi suurin rahoituslaitos. Merkittävin näistä oli vuonna 2001 tapahtunut First Unionin ja Wichivian yhdistyminen. Kolme vuotta aikaisemmin First Union ja  CoreStates Financial Corporation olivat yhdistyneet Yhdysvaltojen suurimmassa pankkifuusiossa.
Wachovia tarjosi palveluitaan 21 osavaltiossa 3300 toimipisteessä. Sen toimintaan kuuluivat asuntolainat, sijoitukset, omaisuudenhallinta sekä lanojen jälleenmyynti. Se kasvoi yritysfuusioiden kautta Y
Subprime-kriisi

26. syyskuuta 2008 Wachovian kerrottiin aloittaneen alustavat neuvottelut yhdistymisestä. Pankin ostajaksi olivat tarjolla muun muassa Citigroup, Wells Fargo sekä Banco Santander. Wachovia neuvotteli aikaisemmin syyskuussa, pian Lehman Brothersin kaatumisen jälkeen tuloksettomasti myös Morgan Stanleyn kanssa..
29. syyskuuta 2008 ilmoitettiin, että Citigroup hankkii omistukseensa Wachovian pankkiliiketoiminnan. Citigroupin piti hoitaa kauppa osakevaihdolla, arvolla dollari per Wachovian osake, eli yhteensä noin 2,16 miljardia dollaria. Prosessin päätteeksi 1. tammikuuta 2009 Wachovian ostajaksi päätyi kuitenkin Wells Fargo, jonka kaupan ehdot ovat huomattavasti edullisemmat Wachovian osakkeenomistajille. Tarjouksen arvo oli 12,7 miljardia dollaria, eli noin 6 dollaria per osake. Citigroup luopui aikeestaan ostaa Wachovia, mutta vaatii hyvitystä oikeusteitse etuosto-oikeusasemansa rikkomisesta.
Aiheesta muualla

Wachovia.com
Päämaja One Wachovia Center Charlottessa.
Windwardsaaret

| Windwardsaaret |
| --- | --- |

Merialue:  Atlantti
Vesialue:  Karibianmeri
Saaria yht.:  yli 90
Suurin saari:  Trinidad
Muita saaria:  Martinique Saint Lucia Saint Vincent Barbados Grenada Tobago
Valtio
Valtio:   Saint Lucia  Saint Vincent ja Grenadiinit  Barbados  Grenada  Trinidad ja Tobago
Territorio:   Martinique  Curaçao  Aruba
Kunta:   Bonaire
Asutuskeskukset:  Willemstad Fort-de-France Bridgetown Oranjestad Port of Spain Kingstown Castries St. George’s
Windwardsaaret ovat Pienten Antillien eteläinen saariryhmä Karibianmerellä. Nimitys tarkoittaa tuulenpuoleisia saaria. Nimitys johtuu pasaatituulten ja merivirtojen synnyttämästä merireitistä Afrikan ja Amerikan välillä, jota pitkin purjelaivat pääsivät helpoiten Atlantin yli. Merireitti päättyi suunnilleen Dominican ja Martiniquen välille ja koska vallitseva tuuli puhaltaa kaakosta, tuosta pisteestä pohjoiseen olevat saaret sijaitsivat myötätuulen eli suojan puolella ja siitä etelään sijaitsevat saaret vastatuulen eli tuulen puolella.
Tämä Windward-Leeward -jako perustuu englantilaiseen näkemykseen. Eri mailla on eriäviä näkemyksiä siitä, mitkä saaret ovat tuulen puolella ja mitkä suojan puolella. Esimerkiksi Trinidad ja Tobago ei näe kuuluvansa Windwardsaariin. Venezuela kutsuu omaa saaristoaan Leewardsaariksi ja muita saaria Windwardsaariksi.
Saaret

Saariryhmän merkittävimmät saaret pohjoisesta etelään sekä lännestä itään:
Martinique (Ranska), 1128 km²
Saint Lucia (Saint Lucia), 616 km²
Barbados (Barbados), 431 km²
Saint Vincent (Saint Vincent ja Grenadiinit), 344 km²
Grenadiinit (Saint Vincent ja Grenadiinit / Grenada), satoja saaria, joista suurimmat:
Bequia (Saint Vincent ja Grenadiinit), 18 km²
Carriacou (Grenada), 34 km²
Grenada (Grenada), 310 km²
Trinidad (Trinidad ja Tobago), 4748 km²
Tobago (Trinidad ja Tobago), 300 km²
Aruba (Alankomaat), 179 km²
Curaçao (Alankomaat), 444 km²
Bonaire (Alankomaat), 288 km²
Venezuelan Karibia (Venezuela), useita saaria
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Wii Zapper

Wii Zapper on Wii-pelikonsolissa käytettäville ohjaimille, Wii Remotelle ja Nunchukille suunnattu lisävaruste. Wii Zapper -lisävarustetta käytetään pääosin ampumiseen ja tarkkailuun. Wii Zapper julkaistiin Japanissa 25. lokakuuta 2007 Ghost Squad -pelin kanssa ja Link´s Crossbow Trainingin kanssa (Yhdysvalloissa 19. marraskuuta, Euroopassa 7. joulukuuta ja Australiassa 13. joulukuuta 2007).
Historia

Wii Zapper muistuttaa muodoltansa rynnäkkökiväärin alaosaa, jossa on runko-osassa paikka Wii Remotelle ja liipasimen tasolla puolestaan Nunchukille. Wii Zapper -lisävaruste näyteltiin ensi kertaa E3 2006 -messuilla jolloin siitä oli näytillä "Zapper"-niminen prototyyppi, tämä puolestaan muistutti muodoiltansa enemmän pumppuhaulikkoa, jossa ohjaimet oli sijoitettu samoihin paikkoihin kuin julkaistussa versiossa, mutta ne olivat siinä lähempänä toisiaan ja muistuttivat sen myötä enemmän oikeaa asetta.
Wii Zapper -ohjainta voidaan käyttää monissa Wii-konsolille luodussa pelissä kuten Go Vacationissa, Quantum of Solacessa ja Call of Duty: Black Opsissa. Wii-ohjaimien paristojen säästämiseksi tärinätoiminto jätettiin kokonaan pois Wii Zapperista.
Muunnokset

Wii Zapper -ohjaimesta on kehitetty myös erilaisia muunnoksia kuten "Wii Blaster", jonka alkuperäiseksi julkaisuajankohdaksi oltiin tiedotettu 1. toukokuuta 2007, mutta 5. toukokuuta GameStop tiedotti siirtäneensä sen saman vuoden kesäkuulle. Toinen muunnos on "Wii Light Gun" joka muistuttaa konepistoolia, Wii Light Gunia ei myydä minkään pelin kanssa, vaan se on saatavilla ainoastaan GAME:n nettisivuilta ja GAME:n jälleenmyyjiltä. Wii Zapper -ohjaimen muita muunnoksia ovat Wii Crossbow, Wii Magnum ja Wii Shotgun.
Aiheesta muualla

Kuvia tai muita tiedostoja aiheesta Wii Zapper Wikimedia Commonsissa
Wii
| --- | --- |
Ohjelmat:   Everybody Votes Channel  Internet Channel  Mii Contest Channel  Wii Menu  Wii Shop Channel  Virtual Console 
Laitteet:   Wii Balance Board  Wii MotionPlus  Wii Remote  Wii Remote Plus  Wii Zapper  Nunchuk  Classic Controller 
Muuta:   Wiin historia  Wii-pelisarja 
Wii Zapper -ohjain Wiin ohjaimilla.
Wii Zapperin prototyyppi E3 2006 -messuilla.
Winfield

Winfield on savukemerkki. Sitä valmistetaan British American Tobacco Australian (BATA) lisenssillä. Winfieldin suurimmat markkinat ovat Australiassa ja Uudessa-Seelannissa.
Winfield sponsoroi Formula 1 -sarjassa kilpailevaa Williams-tallia vuosina 1998–1999.
Värimulperi

| Värimulperi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Mulperikasvit Moraceae
Suku::  Mulperiot Maclura
Laji::  pomifera
Kaksiosainen nimi
 Maclura pomifera  (Raf.) C.K.Schneid. 
Infobox OKVirheellinen NIMI-arvoIUCN-testi OK: 
Värimulperi (Maclura pomifera) on mulperikasvien heimoon kuuluva puulaji.
Värimulperi kasvaa 10–15 metriä korkeaksi. Sen lehvästö on laaja ja litteähkö. Oksat ovat piikikkäät. Syysväri on keltainen. Kukat ovat huomaamattomat mutta hedelmät muistuttavat appelsiinia ja tuoksuvat.
Värimulperi on kotoisin pieneltä alueelta Yhdysvaltojen eteläosasta, Texasin, Oklahoman, Arkansasin ja Louisianan rajoilta. Sitä viljellään kuitenkin lähes koko maassa.
Warning (Antigaman albumi)

| Warning Antigama |
| --- | --- | --- |

Studioalbumin tiedot
 Äänitetty : syyskuu 2008  Progresja Sound Studio, Varsova, Puola
 Julkaistu: 2. maaliskuuta 2009
 Tyylilaji: grindcore
 Kesto: 35.44
 Levy-yhtiö: Relapse
Antigama muut julkaisut
| Resonance 2007 | Warning 2009 | Stop the Chaos (EP) 2012 |
Warning on puolalaisen grindcore-yhtye Antigaman viides studioalbumi, joka on julkaistu vuonna 2009.
Yhdysvalloissa levy julkaistiin päivä kansainvälisen julkaisun jälkeen, 3. maaliskuuta 2009.
Kappaleet

Disconnected – 1.15
Jealousy – 1.33
City – 2.32
Another – 1.27
Not True – 1.12
War – 2.13
Heartbeat – 2.12
Preachers Pray – 2.17
Sequenzia Dellamorte – 1.32
You Have the Right to Remain Violent – 1.38
Lost Skull – 2.53
Nightmare – 2.50
Paganini Meets Barbapapex – 1.54
Empty Room – 2.15
Orange Pills – 1.04
Black Planet – 7.02
Kokoonpano

Patryk Zwolinsky – laulu
Sebastian Rokicki – kitara
Szymon Czech – bassokitara
Krzysztof Bentkowski – rummut
Arvostelut

Allmusic:
Imperiumi.net:
Aiheesta muualla

Warning (Antigaman albumi) Discogsissa. (englanniksi)
Albumi Warning (Antigaman albumi) Encyclopaedia Metallum -sivustolla (englanniksi)
Värimittari

Värimittari on näkyvän valon aallonpituuden alueella toimiva pinnan väriä mittaava laite. Mittari antaa värille numeeriset arvot, jotka määrittävät värin.
Pinnan värin mittausperiaate

Värimittari toimii siten, että se mittaa tutkittavan pinnan väriä valon aallonpituuden funktiona. Mittaus tapahtuu kohdistamalla mitattavaan kohteeseen mahdollisimman diffuusia valoa tunnetuilla aallonpituuksilla ja intensiteeteillä. Mittaamalla takaisin heijastuvan valon intensiteetti eri aallonpituuksien suhteen saadaan määritettyä värikomponentit numeeriseen muotoon. Näin saatu numerotieto sovitetaan yleensä johonkin tunnettuun värimalliin, jonka kautta väritieto voidaan viedä haluttuihin järjestelmiin jatkoprosessoitavaksi. Esimerkkinä värimittarista on rautakauppojen tai maalia myyvien liikkeiden mittalaitteet, joilla voidaan näytekappaleen perusteella määrittää oikea tai lähestulkoon oikea väri maalin sävytykseen.
Käytännössä digitaalikamerat tekevät myös kuvan värien sovittamisen johonkin värimalliin, mutta kameraa ei sinänsä voi käyttää tarkkaan värimittaukseen muutoin kuin auttavasti sijoittamalla kuvattavalle alueelle tunnettu värireferenssi.
With Love (Christina Grimmien albumi)

| With Love Christina Grimmie |
| --- | --- | --- |

Studioalbumin tiedot
 Äänitetty : 2011–2013
 Julkaistu: 6. elokuuta 2013
 Formaatti: digitaalinen lataus
 Tyylilaji: pop, R&B, soul
 Kesto: 38.05
 Levy-yhtiö: omakustanne
Listasijoitukset
  Billboard 200: 101.
Christina Grimmien muut julkaisut
| Find Me (EP) 2011 | With Love 2013 | Side A (EP) 2016 |
Singlet albumilta With Love
 ”Tell My Mama” Julkaistu: 6. elokuuta 2013  ”Feelin’ Good” Julkaistu: 11. huhtikuuta 2014
With Love on Christina Grimmien ensimmäinen studioalbumi. Se julkaistiin 6. elokuuta 2013. Se nousi Billboard 200 -listan sijalle 101.
Albumin julkaisemisen jälkeen Grimmie esiintyi Selena Gomezin konserttikiertueella lämmittelijänä Yhdysvalloissa ja Kanadassa.
Kappaleet

Over Overthinking You – 3.03
Absolutely Final Goodbye – 2.40
Make It Work – 3.50
Get Yourself Together – 3.32
With Love – 3.57
Tell My Mama – 3.19
Feelin’ Good – 4.03
The One I Crave – 2.51
I Bet You Don’t Curse God – 3.51
Think of You – 3.45
My Anthem (Bonus Track) – 3.14
Arvostelut

Critics of Music: B–
Willem de Beer

| Mitalit> Maa:   Etelä-Afrikka.Miesten yleisurheilu.MM-kilpailut  | Mitalit> Maa:   Etelä-Afrikka.Miesten yleisurheilu.MM-kilpailut  | Mitalit> Maa:   Etelä-Afrikka.Miesten yleisurheilu.MM-kilpailut  | Maa:   Etelä-Afrikka> Miesten yleisurheilu. |
| --- | --- | --- | --- |
|  Hopeaa | Daegu 2011 | 4 × 400 m |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Hopeaa | Porto-Novo 2012 | 4 × 400 m |  |
|  Pronssia | Porto-Novo 2012 | 400 m |  |
| Kesäuniversiadit  | Kesäuniversiadit  | Kesäuniversiadit  |  |
|  Pronssia |  Shenzhen 2011 |  4 × 400 m |  |
Willem de Beer (s. 14. maaliskuuta 1988) on eteläafrikkalainen pikajuoksija, joka kilpailee pääasiassa 400 metrin juoksussa.
Hänen suurin saavutuksensa on hopeamitali Daegun maailmanmestaruuskilpailuista 2011 4 × 400 metrin viestijuoksussa. Samana kesänä hän voitti viestihopeaa myös Universiadeissa Shenzhenissä.
Seuraavana kesänä de Beer saavutti Afrikan-mestaruuskilpailuissa hopeaa pitkässä viestissä ja pronssia henkilökohtaisella 400 metrin matkalla. Lontoon olympialaisissa hän pääsi joukkueineen olympiafinaaliin protestin kautta.
Henkilökohtaiset ennätykset

400m: 45,67 (2012)
Willem Usselinx

Willem Usselinxia esittävä muotokuva
Willem Usselinx (1567 – n. 1647) oli alankomaalainen talousmies ja kirjailija. Vuonna 1621 hänen aloitteestaan perustettiin Alankomaiden Länsi-Intian komppania. Tämän komppanian johdosta hänet kuitenkin syrjäytettiin. Kustaa Vaasan tukemana hän vuonna 1626 sai Ruotsissa aikaan siirtomaakauppaa varten niin sanotun eteläkomppanian. Usselinx vaikutti siirtomaapolitiikkaan liittyvillä kirjoituksilla Uuden-Ruotsin siirtokunnan perustamiseen.
Kirjallisuutta

Jameson, J. Franklin (1887): Willem Usselinx: Founder of the Dutch and Swedish West India Companies, G.P. Putnam's Sons, Kirja archive.org palvelussa
Weberin luku

Weberin luku on dimensioton suure virtausmekaniikassa. Sitä käytetään usein tilanteissa, joissa on kahden fluidin välinen rajapinta. Se kuvaa pintajännityksen merkitystä ja on siten hyödyllinen myös pisaroiden ja kuplien muodostusta sekä ohuita vesikalvoja tarkasteltaessa. Luku on nimetty Moritz Weberin (1871–1951) mukaan.
Weberin luku määritellään
We={\frac {v}{\sqrt {\frac {\sigma }{l\rho }}}} , usein myös edellisen neliönä eli  {\frac {\rho v^{2}l}{\sigma }}
missä  \rho  on fluidin tiheys,  v sen nopeus,  l virtausta luonnehtiva pituus ja  \sigma  pintajännitys.
Edellinen muoto on havainnollisempi, koska siinä nimittäjä on kapillaariaallon nopeus. Näin Weberin luku on analoginen Frouden luvun kanssa, jonka nimittäjässä on matalan veden aaltojen nopeus  {\sqrt {gL}}. Jälkimmäinen muoto puolestaan kuvaa nestepartikkeliin vaikuttavan inertiavoiman suhdetta pintajännityksen aiheuttamaan voimaan.
With My Own Eyes

| ”With My Own Eyes” Sash! ft>  Inka Auhagen |
| --- | --- | --- |

Singlen tiedot
 Albumilta: Trilenium
 Julkaistu: 4. syyskuuta 2000
 Tuottaja(t): Sash!, Tokapi
 Tyylilaji: Dance, trance
 Kesto: 03.40
 Levy-yhtiö: X-IT Records
Sash!:n muut singlet
| ”Just Around the Hill” 2000 | ”With My Own Eyes” 2000 | ”Together Again” 2000 |
With My Own Eyes on saksalaisen tuotantoryhmä Sash!:n kappale. Sen julkaisi X-IT Records heidän kolmannen, Trilenium-studioalbumin kolmantena singlenä. Kappaleella esiintyy suomalaislaulaja Inka Auhagen. Kappale oli merkittävä hitti monissa Euroopan maissa ja Britannian singlelistalla se saavutti jopa 10. sijan.
Kappalelista

"With My Own Eyes" (Single Edit) - 3:40
"With My Own Eyes" (Album Version) - 4:03
"With My Own Eyes" (Vocal 12") - 6:33
"Rock The Block" (Maxi Version. Sanat — Michael "Ameer" Williams, Sascha Lappessen) - 5:00
Listasijoitukset

| Listat (2000) | Paras sijoitus |
| --- | --- |
Australia (ARIA): 39
Saksa (Media Control Charts): 46
Irlanti (Irlannin singlelista): 28
Ruotsi (Sverigetopplistan): 51
Sveitsi (Swiss Music Charts): 82
Iso-Britannia (Official Charts Company): 10
Käännös suomeksi
Winterhude (parkki)

Winterhude oli suomalainen kolmimastoinen teräsparkki, joka oli rakennettu 1898. Parkki oli suomalaisen Gustaf Eriksonin varustamon omistuksessa 1925–1944. Saksan laivasto osti sen 1944 asuntolaivaksi ja laiva romutettiin 1949.
Winterhuden rakensi Rickmers Act Ges. Bremerhavenissa vuonna 1898 telakan omaan käyttöön alun perin nimellä Mabel Rickmers. Fregatiksi alun perin rakennettu laiva muutettiin parkiksi 1912. Laivan vetoisuus oli 1 980 bruttorekisteritonnia ja kantavuus 3 250 kuollutpainotonnia. Laivan pituus oli 87,00 metriä, leveys 12,25 metriä ja syväys 7,35 metriä. Suomeen Winterhude ostettiin hampurilaiselta Wilhelm Helmsoth A.G. -varustamolta vuonna 1925 ja se toimi myös koululaivana. Laiva kuljetti pääasiassa vehnälasteja Australiasta Eurooppaan sekä myös salpietaria, kivihiiltä ja puutavaraa.
Vuonna 1939 Winterhude toi 3 081 tonnin vehnälastin Port Germeinista Falmouthin kautta Barrow-in-Furnessiin Englantiin. Laiva purjehti sieltä painolastissa Stavangeriin Norjaan, jossa se toisen maailmansodan alettua riisuttiin 30. syyskuuta 1939. Winterhude myytiin huhtikuussa 1944 Saksan laivastolle asuntolaivaksi. Sodan päätyttyä se joutui liittoutuneiden haltuun ja se myytiin hampurilaiselle Leth und Compagnien varustamolle lokakuussa 1949. Laiva hinattiin sitten Hampuriin romutettavaksi.
Winterhuden sisarlaiva oli teräsparkki Penang. Winterhuden pienoismalli on esillä Ahvenanmaan merenkulkumuseossa.
Vyökiiltoyökkönen

| Vyökiiltoyökkönen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Alaheimo::  Kiiltoyökköset Eustrotiinae
Suku::  Protodeltote
Laji::  pygarga
Kaksiosainen nimi
 Protodeltote pygarga  (Hüfnagel, 1766) 
Synonyymit
 Lithacodia pygarga 
Katso myös
   Vyökiiltoyökkönen Commonsissa 
Infobox OKNimi-testi OK: 
Vyökiiltoyökkönen (Protodeltote pygarga) on pieni keskikesän yöperhonen.
Koko ja ulkonäkö

Vyökiiltoyökkönen on pienikokoinen yökköslaji, jonka siipiväli on vain 23–26 mm. Etusiipien pohjaväri on tummanharmaa tai harmaanruskea ja niiden kuviot ovat väriltään tummia, valkeita tai vaaleanharmaita. Valkoreunainen munuaistäplä erottuu hyvin. Erityisenä tuntomerkkinä etusiiven takareunassa on laaja vaalea alue lähellä siiven kärkeä. Lepäävä perhonen pitää siipiään kattolaskuisesti ruumiin sivuilla jolloin perhosen selkäpuolelle, siiven kärkeen muodostuu laaja valkoinen täplä. Takasiivet ovat harmaat.
Levinneisyys ja lentoaika

Lajia tavataan Euroopasta Itä-Aasiaan ulottuvalla vyöhykkeellä. Suomessa laji on yleinen maan etelä- ja keskiosissa. Aikuiset perhoset lentävät kesä-heinäkuussa ja ainakin suotuisina vuosina lajilla saattaa olla elo-syyskuussa toinen, vähälukuisempi sukupolvi.
Elinympäristö ja elintavat

Vyökiiltoyökkönen elää lehtimetsissä ja pensaikoissa, joissa on ruohovartista kasvillisuutta. Se on yöaktiivinen laji, joka lentää myös valolle. Talvehtii maaperässä kotelona.
Ravintokasvi

Toukka elää erilaisilla heinälajeilla (Poaceae), erityisesti siniheinällä (Molinia caerulea). Ravintokasviksi mainitaan myös vadelma (Rubus idaeus).
Wilford Woodruff

Wilford Woodruff vuonna 1889.
Wilford Woodruff (1. maaliskuuta 1807 – 2. syyskuuta 1898) oli Myöhempien aikojen pyhien Jeesuksen Kristuksen kirkon neljäs presidentti, profeetta ja ilmestyksensaaja vuodesta 1889 kuolemaansa asti. Häntä edelsi virassa John Taylor ja seurasi Lorenzo Snow.
Elämäkerta > Kuolema

Woodruff kuoli San Franciscossa Kaliforniassa 2. syyskuuta 1898. Häntä seurasi presidenttinä hänen vävynsä Lorenzo Snow.